Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka IX – Euroopan tietosuojavaltuutettu



Virallinen lehti nro L 252 , 25/09/2010 s. 105 - 106



Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka IX – Euroopan tietosuojavaltuutettu EUROOPAN PARLAMENTTI, joka ottaa huomioon Euroopan unionin yleisen talousarvion varainhoitovuodeksi 2008 [1], ottaa huomioon Euroopan yhteisöjen lopullisen tilinpäätöksen varainhoitovuodelta 2008 – Nide I (C7-0180/2009) [2], ottaa huomioon Euroopan tietosuojavaltuutetun vuosikertomuksen vastuuvapauden myöntävälle viranomaiselle vuonna 2008 toimitetuista sisäisistä tarkastuksista, ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2008 ja toimielinten vastaukset [3], ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta [4], ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [5] ja erityisesti sen 50, 86, 145, 146 ja 147 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön (A7-0098/2010), 1. panee merkille, että vuonna 2008 Euroopan tietosuojavaltuutetulla oli käytettävissään maksusitoumusmäärärahoja yhteensä 5,3 miljoonaa euroa (2007: 5 miljoonaa euroa [6]), joiden käyttöaste oli 86,14 prosenttia, mikä alitti muiden toimielinten keskiarvon (95,67 prosenttia); 2. panee merkille, että tietosuojavaltuutetulle osoitettujen vakinaisten virkojen määrä on noussut jatkuvasti, 29:stä vuonna 2007 aina 33:een vuonna 2008 (2006: 24 virkaa); pitää myönteisenä, että kaikki virat on täytetty, ja panee merkille sekä tehtävien että henkilöstön hallitun kasvun ja rajoitetun laajentamisen, jonka avulla voidaan varmistaa, että uusi henkilöstö integroidaan ja perehdytetään asianmukaisesti; panee kuitenkin merkille, että muuta henkilöstöä koskevan budjettikohdan menojen toteutumisaste jäi alle keskiarvon (51,98 prosenttia); 3. panee merkille, että tilintarkastustuomioistuimen vuosikertomuksen mukaan tarkastus ei antanut aihetta merkittäviin huomautuksiin tietosuojavaltuutetun osalta; 4. pitää myönteisenä, että määrärahojen ja henkilöresurssien hallinnointia on tehostettu ja että sisäisen valvonnan toimivuutta ja tehokkuutta on parannettu vuonna 2008; odottaa tietoja tulevasta kehityksestä määrärahoissa ja henkilöresursseissa sekä sisäisissä työprosesseissa, jotka tietosuojavaltuutettu valitsi tärkeimmiksi tavoitteikseen vuodeksi 2009; 5. palauttaa mieliin, että komission palkkatoimisto huolehtii tietosuojavaltuutetun virkamatkojen hallinnollisesta käsittelystä (tämä perustuu komission, parlamentin ja neuvoston pääsihteerien yhdessä tietosuojavaltuutetun kanssa 7. joulukuuta 2006 allekirjoittamaan hallinnollista yhteistyöjärjestelyä koskevaan sopimukseen, joka on voimassa kolme vuotta 16. tammikuuta 2007 alkaen); 6. palauttaa mieliin, että tietosuojavaltuutetun sisäisen tarkastuksen yksikön (hallinnollista yhteistyöjärjestelyä koskevan sopimuksen mukaan siis komission sisäisen tarkastajan) toteuttaman arvioinnin mukaan sisäinen valvontajärjestelmä on toimiva ja tehokas ja sen avulla saadaan kohtuullinen varmuus siitä, että toimielimen tavoitteet voidaan saavuttaa, ja odottaa seurantatarkastuksen tuloksia; pitää myönteisenä, että sisäisiä tarkastuksia koskevan sisäisen kertomuksen mukaan sisäisistä suosituksista oli toteutettu 80 prosenttia; 7. pitää myönteisenä, että toimielimen valitut jäsenet (tietosuojavaltuutettu ja apulaistietosuojavaltuutettu) julkaisevat vuosittain taloudellisista eduistaan ilmoituksen, joka sisältää asiaankuuluvat tiedot palkallisista toimista tai tehtävistä ja ilmoituksenalaisesta ammatillisesta toiminnasta; 8. pyytää tietosuojavaltuutettua sisällyttämään (varainhoitovuotta 2009 koskevaan) seuraavaan toimintakertomukseensa luvun, jossa annetaan yksityiskohtainen selvitys niistä toimista, joita parlamentin aikaisempien vastuuvapauspäätösten johdosta on vuoden aikana toteutettu. [1] EUVL L 71, 14.3.2008. [2] EUVL C 273, 13.11.2009, s. 1. [3] EUVL C 269, 10.11.2009, s. 1. [4] EUVL C 273, 13.11.2009, s. 122. [5] EYVL L 248, 16.9.2002, s. 1. [6] 2006: 4,1 miljoonaa euroa. --------------------------------------------------